open-index/open-wikipedia-markdown huggingface dataset:
Jinonice (stanica pražského metra)

**Jinonice** je stanica metra v Prahe na linke B. Nachádza sa v rovnomennej štvrti. Bola otvorená 26. októbra 1988 pod názvom *Švermova* na počesť 70. výročia založenia ČSR. Patrí k najmenej vyťaženým staniciam metra v Prahe.

## Charakteristika stanice
Stanice je razená, trojlodná so skrátenou strednou loďou (na ) a so siedmimi pármi prestupov na nástupište. Je dlhá  (z toho  sú technologické zariadenia) a nachádza sa  pod povrchom. Z nástupišťa vedie jeden výstup eskalátorovým tunelom. Použité boli trojramenné eskalátory sovietskej výroby. Tunel ústi do povrchového vestibulu na ulici Radlická. 

Obklad stanice tvoria sklenené lisované tvarovky, podobné tým, ktoré boli použité v stanici Karlovo náměstí, líšia sa však veľkosťou a farbou. Stanica Jinonice je jedinou zo staníc linky B, kde dosiaľ nebolo zmenené pôvodné architektonické stvárnenie z 80. rokov 20. storočia (na rozdiel od staníc úseku I.B, ktoré boli po rekonštrukcii upravené). Vo vestibule stanice je umiestnený výtvarný reliéf, ktorého autorom je akademický sochár Karel Houska.

Stanica bola vybudovaná hlavne kvôli obsluhe závodu Motorlet, je tu ale aj autobusová zastávka denných a nočných liniek. Výstavba tejto stanice na konci 80. rokov 20. storočia si vyžiadala finančné náklady vo výške 306,7 miliónov Kčs.

## Referencie

## Iné projekty

## Externé odkazy
* Profil stanice na stránkach Metroweb.cz

Kategória:Stanice pražského metra
Kategória:Architektúra z 1988
Jingle

right|thumb|150px|Logo
**Jingle** je rozšírením komunikačného protokolu XMPP pre vyjednávanie priameho (P2P) prepojenia medzi užívateľmi. Toto spojenie potom môže byť použité pre prenos prakticky akýchkoľvek dát - najmä zvuku (hlasu), videa (napr. z webkamery) a podobne.

## Popis
Jingle vznikol spoluprácou XMPP Standards Foundation (kedysi Jabber Software Foundation) a Google na základe protokolu pre prenos hlasu využitého klientovi Google Talk. 
Ide najmä o tieto rozšírenia (XEPy):
* XEP-0166: Jingle
* XEP-0167: Jingle RTP Sessions (pôvodne: Jingle Audio Content Description Format)
* XEP-0176: Jingle ICE Transport
* XEP-0177: Jingle Raw UDP Transport
* XEP-0179: Jingle IAX Transport Method
* XEP-0180: Jingle Video Content Description Format (neschválený; pozri XEP-0167)
* XEP-0181: Jingle DTMF
* XEP-0234: Jingle File Transfer
* XEP-0251: Jingle Session Transfer
* XEP-0262: Use of ZRTP in Jingle RTP Sessions
* XEP-0278: Jingle Relay Nodes Jingle Nodes Project 

## Libjingle
Libjingle je knižnica umožňujúce hlasovú komunikáciu s Google Talk klientmi, ktorú vydala firma Google zadarmo pod licenciou BSD, čo umožňuje jej využitie v iných aplikáciách. Libjingle, rovnako ako Google Talk zatiaľ nepoužívajú vyššie uvedený protokol vydaný XMPP Standards Foundation.

### Zoznam klientov s podporou Libjingle
* Coccinella
* Empathy (Telepathy) 
* Google Talk 
* Jabbin (Upravené Psi s podporou Jingle) 
* Kopete (experimentálne pomoc vo vývojovej vetve a experimentálne pomoc vo verzii 0.12, zrejme si vyžaduje špeciálne parametre pri preklade) 
* MyJingle (ukážkový klient pre Windows) 
* OctroTalk
* Tapioca

## Externé odkazy
* XMPP Standards Foundation

Kategória:Instant messaging protokoly
Christopher Amott

**Christopher Amott** (* 23. november 1977, Halmstad, Švédsko) je švédsky gitarista. Žije v Hallande na juhozápadnom pobreží Švédska. Je zakladateľom metalovej skupiny Arch Enemy. Jeho brat je gitarista Michael Amott.

Kategória:Švédski heavymetaloví basgitaristi
Kategória:Švédski heavymetaloví gitaristi
Kategória:Švédski heavymetaloví klávesisti
Kategória:Švédski heavymetaloví speváci
Kategória:Švédski skladatelia modernej hudby
Kategória:Súrodenci v hudbe
Kategória:Osobnosti z Halmstadu
Michael Amott

**Michael Amott** (* 28. júl 1970, Halmstad, Švédsko) je švédsky gitarista, skladateľ, zakladajúci člen Arch Enemy, Spiritual Beggars, Carnage a bývalý člen grindcore kapely Carcass. Jeho mladší brat je Christopher Amott. Významným vplyvom na jeho hudbu boli Tony Iommi, Michael Schenker, Uli Jon Roth a Dave Mustaine.

V roku 2004 bol Amott zaradený na 74. priečku zo 100 najväčších heavy metalových gitaristov všetkých čias v hudobnom časopise Guitar World.

## Referencie


## Iné projekty

Kategória:Švédski heavymetaloví basgitaristi
Kategória:Švédski heavymetaloví gitaristi
Kategória:Švédski heavymetaloví klávesisti
Kategória:Švédski heavymetaloví speváci
Kategória:Švédski hudobní producenti
Kategória:Švédski textári piesní
Kategória:Sóloví gitaristi
Kategória:Súrodenci v hudbe
Kategória:Osobnosti z Halmstadu
Demokrati

**Demokrati** môže byť:
* množné číslo od slova demokrat
* román Janka Jesenského, pozri Demokrati (román)
* film na motívy románu, pozri Demokrati (film)
* slovenská politická strana, pozri Demokrati (politická strana)

## Pozri aj
* Demokrati Slovenska
Verla

**Verla** je dobre zachovalá malá dedina vo Fínsku. Je známa najmä vďaka svojim papierňam, ktoré tu stoja dodnes a sú unikátnou technologickou ukážkou. Prvé továrne tu boli zakladané už v 2. polovici 19. storočia. 

Dnes je Verla často navštevovanou turistickou lokalitou, ktorá je od roku 1996 zapísaná na zozname svetového dedičstva UNESCO.

## Iné projekty

## Zdroj

Kategória:Lokality Svetového dedičstva vo Fínsku
Pútnický kostol vo Wies

**Pútnický kostol vo Wies** () je rokokový kostol oválneho tvaru v bavorskej v obci Steingaden. Výstavba prebiehala počas rokov 1745 a 1754, kedy kostol nahradil kaplnku na miestnom návrší. Stavby sa ujal Dominik Zimmermann, nemecký rokokový architekt, ktorý poslední roky života strávil v blízkosti kostola. V roku 1754 bol kostol vysvätený. 

V súčasnosti je to často navštevované miesto pútnikov a kostol patrí k významným rokokovým stavbám. Od roku 1983 je zapísaný na zozname svetového dedičstva UNESCO.

## Iné projekty

## Externé odkazy
* Kostel Wies na ingema.net

## Zdroj

Kategória:Architektúra z 1754
Kategória:Rímskokatolícke kostoly v Nemecku
Kategória:Pamiatky v Nemecku
Kategória:Lokality Svetového dedičstva v Nemecku
Kategória:Rokokové stavby v Nemecku
Kategória:Katolícke pútnické miesta
Kategória:Stavby v Bavorsku
Kategória:Kostoly zasvätené svätému Jozefovi
Zámky Augustusburg a Falkenlust

**Zámky Augustusburg a Falkenlust** sú rokokové zámky v nemeckom Brühle. 

Obe budovy boli postavené na začiatku 18. storočia na popud arcibiskupa a kurfirsta Clemensa Augusta z Kolína. V minulosti aj v súčasnosti slúžia nemeckej vláde ako reprezentatívne budovy. Patria k významným rokokovým i nemeckým pamiatkam.

Od roku 1984 sú oba zámky zapísané na zozname svetového dedičstva UNESCO.

## Iné projekty

## Externé odkazy
*Oficiálna stránka
*Tkáč a Pecold: Brühl – formát PDF

## Zdroj

Kategória:Lokality Svetového dedičstva v Nemecku
Augustusburg a Falkenlust, zámky
Kategória:Stavby v Severnom Porýní-Vestfálsku
Demokrat

**Demokrat** môže byť:
* prívrženec demokracie, pozri pod demokracia
* osoba konajúca demokraticky, pozri pod demokracia
* člen politickej strany s názvom Demokratická strana, pozri pod Demokratická strana
* tlačový orgán slovenskej Demokratickej strany, noviny vydávané od 14. marca 1945 do zániku strany v roku 1948, pozri ''Demokrat'' (noviny)

## Pozri aj
* Democrat, zaniknutá osada v Kalifornii v Spojených štátoch
Kočka

**Kočka** môže byť:
* v subštandarde: (pekné) dievča
* milenka
* zastarano nesprávne; prípadne v západoslovenských nárečiach: mačka
* nárečovo:
**kožušinový golier
**kus látky pásového tvaru, do ktorého sa balili a v ktorom sa nosili deti
* vrch v Česku:
** v pohorí Brdy, pozri Kočka (Brdy)
** iný názov vrchu Sovice v pohorí České stredohorie, pozri Sovice (České stredohorie)
* slovenský film z roku 1983, pozri Kočka (film)
* pieseň skupiny Elán, pozri Kočka (Elán)
* priezvisko, pozri Kočka (priezvisko), napr.:
** Václav Kočka (* 1941), český podnikateľ
** Václav Kočka ml. (1968 – 2008), český podnikateľ, syn predošlého

## Referecie


## Pozri aj
* Kočko
Pomocník

**Pomocník** môže byť:
*osoba, zviera alebo vec, ktorá pomáha, pozri pod pomoc
*v minulosti: nesamostatný remeselník, pomocný zamestnanec
*román Ladislava Balleka, pozri Pomocník (Ballek)
*slovenský film, pozri Pomocník (film)
Tisícročná včela

**Tisícročná včela** môže byť:
*román, pozri Tisícročná včela (román)
*film, pozri Tisícročná včela (film)
Kadidlová cesta

**Kadidlová cesta** (hebr. דרך הבשמים) je jedna zo starovekých ciest, ktoré slúžili najmä Nabatejcom na prepravu tovaru z Ázie do Európy. Väčšinu tovaru tvorilo korenie, parfumy, soľ (v staroveku mala veľmi vysokú cenu pre svoju schopnosť konzervovať jedlo), asfalt, ktorý slúžil na utesňovanie lodí, a kadidlo, po ktorom cesta dostala meno.

V roku 2005 bola kadidlová cesta zapísaná na zoznam svetového dedičstva UNESCO.

## Podoba cesty
Z Ázie sa tovar prevážal na lodiach do prístavov v oblasti dnešného Jemenu, odkiaľ cesta vychádzala a viedla cez púšť v Saudskej Arábii do Jordánska, kde sa rozdeľovala na dve základné vetvy. Jedna viedla cez Negev do niekdajšieho veľkého prístavu v Gaze. Odtiaľ bol potom tovar prevážaný na lodiach do Európy. Druhá vetva potom viedla cez Damask k pobrežiu mora v Libanone.

Nabatejcom, ktorí spojenie medzi prístavmi v Jemene a na pobreží Stredozemného mora sprostredkovávali a strážili, plynuli z tejto činnosti nemalé príjmy, takže mohli v púšti okolo cesty vznikať bohaté nabatejské mestá, ako napr. Petra.

Sieť obchodných ciest zahŕňala v staroveku aj Kráľovskú cestu, „Morskú cestu“ (Via Maris) či Soľnú cestu.

## Referencie


## Zdroj

## Pozri aj
* púštne mestá v Negeve: Avdat, Mamšit, Chaluca, Šivta, Petra

Kategória:Lokality Svetového dedičstva v Izraeli
Kategória:Historické cesty
Cárovič

**Cárovič** môže byť:
*syn cára, pozri cárovič (syn cára)
*názov operety, pozri Cárovič (opereta)
Lawangan (jazyk)

**Lawangan** je austronézsky jazyk, ktorý patrí medzi východobaritské jazyky. 
Hovorí ním asi 100 000 domorodcov z dajackého kmeňa Lawangan, ktorí žijú v strednej časti Kalimantanu v Indonézii.

## Zdroje


Kategória:Západoaustronézske jazyky
Kategória:Indonézia
Ma’anyan (etnikum)

**Ma’anyan** alebo **Dayak Maanyan** alebo **Maanyak** sú jeden z pôvodných národov južného Kalimantanu, Indonézii, kde žijú v zmiešaných komunitách spolu s Dajakmi, Malajcami a Jávčanmi. Hovoria ma’anyančinou.

## Externé odkazy
*Asal usul Suku Maanyan 
*Kamus Bahasa Maanyan – Bahasa Inggris
*East Barito: Who Were the Malayo-Polynesian Migrants to Madagascar? 
*Borneo as a Cross-Roads for Comparative Austronesian Linguistics by Alexander Adelaar
*Sejarah Singkat Maanyan
*Balai Adat Jadi Lambang Persaudaraan Orang Maanyan, Banjar dan Madagaskar
*Orang Merina Madagaskar di Afrika Berasal dari Suku Dayak atau Bugis 

Kategória:Indonézia
Kategória:Etniká, národy a národnosti
Ngaju (jazyk)

**Ngaju** je austronézsky jazyk, ktorý patrí medzi západobaritské jazyky. 
Hovorí ním 890 000 domorodcov z dajackého kmeňa Ngaju, ktorí žijú na Kalimantane v Indonézii. Jazyk Ngaju je blízko príbuzný jazyku bakumpai. Ngaju má 3 nárečia pulopetak, ba'amang a mantangai.

## Fonológia
### Spoluhlásky
Ngaju má tieto spoluhlásky. 

### Samohlásky
Ngaju má tieto samohlásky.  Všetky samohlásky okrem  môžu byť krátke alebo dlhé. 

## Slovná zásoba

Slovná zásoba je z 75% spoločná s jazkom bakumpai, 62% s kohin a 35% banjarčinou.

Porovnanie slovnej zásoby medzi jazykmi bakumpai, ngjau a indonézštinou.

## Zdroje


Ashn E. Johannes.  1971.  "An Introduction to Dayak Ngaju Morphology," Malang MA thesis.

T.W.J. Mihing & W.A.L. Stokhof.  1977.  "On the Ngaju Dayak Sound System," *Miscellaneous Studies in Indonesian and Languages in Indonesia* 3:49-59.

Kategória:Západoaustronézske jazyky
Kategória:Indonézia
Stredná zdravotnícka škola (Košice, Moyzesova 17)

**Stredná zdravotnícka škola Moyzesova 17** je stredná škola v Košiciach, ktorá vznikla v roku 1949.

## História
1. septembra 1949 bola zriadená Vyššia sociálno-zdravotná škola v budove na Kováčskej ulici č. 30. Následne v školskom roku 1950/51 bol zmenený názov školy na *Zdravotnícka škola s odbormi zdravotná sestra, zubný laborant, zdravotnícky laborant*. V nasledujúcom školskom roku 1951/1952 na škole pribudol odbor detská sestra. V školskom roku 1962/1963 škola zmenila sídlo a presťahovala sa na Moyzesovu ulicu č. 17. kde sídli do dnes.

1. septembra 1988 sa škola rozdelila na dve samostatné zdravotnícke školy. Jedna mala sídlo na Moyzesovej ulici a druhá na Kukučínovej ulici. Zriaďovacou listinou vydanou predsedom KSK s účinnosťou od 1. júla 2002 sa zriaďovateľom školy stal Košický samosprávny kraj.

## Štúdium
V súčasnosti pripravuje kvalifikovaných zdravotníckych pracovníkov v štvorročných denných študijných odboroch:
* asistent výživy
* farmaceutický laborant
* očný optik
* zubný asistent
* zdravotnícky laborant

Absolventi stredných škôl s maturitou môžu studovať trojročné denné vyššie odborné štúdium v odbore:
* diplomovaný rádiologický asistent

Dvojročné denné pomaturitné kvalifikačné štúdium v odbore:
* zubný technik

Popri zamestnaní poskytuje možnosť študovať nasledujúci odbor:
* diplomovaný optometrista

## Doterajší riaditelia
Riaditelia školy od roku vzniku školy:

* 1949 – Darina Harmanová 
* 1953 – Ernest Cibuľa
* 1954 – MUDr. Milan Pospíšil
* 1956 – Ladislav Urbanský
* 1975 – RNDr. Vincent Novický
* 1989 – RNDr. Oľga Králová
* 2000 – PharmDr. Jan Macek, CSc.
* 2010 – PhDr. Viera Rusinková
* 2020 – Mgr. Eva Göblová
* 2023 – PhDr. Viera Rusinková
* 2024 – PhDr. Karolína Vranaiová, PhD., MBA

## Referencie

## Externé odkazy

* Oficiálna webová stránka strednej školy

zdravotnícka
Kategória:Organizácie v zriaďovateľskej pôsobnosti Košického samosprávneho kraja
Denise Richardsová

**Denise Lee Richardsová** (* 17. február 1971, Downers Grove, Illinois, USA) je americká herečka, televízna osobnosť a bývalá modelka. Známou sa stala na prelome milénia vďaka sérii filmov ako *[[Hviezdna pechota]], [[Nebezpečné hry]]* a bondovka *[[Jeden svet nestačí]]*, ktoré upozornili na jej sex appeal. Moderuje tiež svoju vlastnú reality show *Denise Richards: It's Complicated* *(Denise Richards: Je to zložité)* na káblovej televízii E!.

## Osobný život
Narodila sa v Downers Grove v štáte Illinois. Otec Irv je inžinier, matka Joni vlastnila kaviareň. Má sestru Michelle. Strednú školu *El Camino High School* v Oceanside (Kalifornia) ukončila v roku 1989, kde s rodinou od šestnástich rokov žila. Na začiatku filmovej kariéry pracovala ako modelka. Objavila sa v rade seriálov vo vedľajších rolách, napríklad *[[Ženatý so záväzkami]], Superman, [[Melrose Place]] * alebo * [[Beverly Hills 90210]]*. Prvú významnú filmovú rolu získala v snímku *[[Hviezdna pechota]]* v roku 1997. Nasledovali ďalšie vo filmoch *Nebezpečné hry * (1998) a *[[Jeden svet nestačí]]* (1999), kde sa stala bond girl v roli jadrovej fyzičky Christmas Jonesovej. 

V roku 2002 sa vydala za herca Charlieho Sheena, s ktorým sa o štyri roky neskôr rozviedla. Narodili sa im dve dcéry *Sam J* (nar. 2004) a *Lola Rose Sheen* (nar. 2005). Spoločne s manželom si zahrali vo filme Scary Movie 3 (2003). Pravidelne sa umiesťuje na predných pozíciách zoznamov najkrajších žien, ktoré sú vyhlasované rôznymi časopismi a agentúrami. V decembri 2004, len päť mesiacov po pôrode, pózovala pre časopis *[[Playboy (časopis)|Playboy]]*. 

## Filmografia

### Televízia

## Iné projekty

## Externé odkazy
* Oficiálne stránky 
* 
* 

Kategória:Filmové herečky USA
Kategória:Televízne herečky USA
Kategória:Modelky USA
Kategória:Osobnosti USA francúzskeho pôvodu
Kategória:Osobnosti USA nemeckého pôvodu
Kategória:Osobnosti USA waleského pôvodu
Kategória:Osobnosti z Illinoisu
Kategória:Herečky, ktoré hrali Bond girls
Nannorrhops

***Nannorrhops ritchiana*** je jediný zástupca rodu ***Nannorrhops*** z čeľade arekovité. Rastie v juhovýchodnej Ázii, od Arabského polostrova cez Irán a Afganistan až do Pakistanu a severozápadnej Indie (štát Kašmír). Vyskytuje sa až do nadmorskej výšky 1600 m. Patrí medzi najmrazuvzdornejšie palmy (až do -23&nbsp;°C). 

## Odkazy
* Mrazuvzdorná palma Nannorrhops ritchiana
* PACSOA: ''Nannorrhops'' 

Kategória:Arekovité
Kategória:Monotypické rody rastlín
Obchodná akadémia (Martin, Bernolákova 2)

**Obchodná** **akadémia Martin** je stredná škola, ktorá sídli v Martine.

Súčasťou školy je jazyková škola. Zriaďovateľom školy je Žilinský samosprávny kraj.

## História

História obchodnej akadémie sa datuje od roku 1885. Škola od svojho založenia vychovávala odborníkov na priemysel, obchod a financie. Je prvou strednou školou obchodného charakteru na slovenskom území. Počas svojho vývoja prešla viacerými zmenami a niesla niekoľko rôzných názvov. 

Od roku 1990 je súčasťou obchodnej akadémie štátna jazyková škola, ktorá má šesť ročníkov a je ukončená všeobecnou štátnou skúškou.   

## Externé odkazy
Oficiálna stránka

Kategória:Obchodné akadémie na Slovensku
Kategória:Školy v Martine
Kategória:Stavby v Martine
Kategória:Organizácie v zriaďovateľskej pôsobnosti Žilinského samosprávneho kraja
Kategória:Stredné školy v Martine
Stredná zdravotnícka škola milosrdného Samaritána

**Stredná zdravotnícka škola milosrdného Samaritána** vo Svidníku vznikla v roku 1991. Zriaďovateľom školy je Rímskokatolícka cirkev, Arcibiskupstvo Košice.

Škola pripravuje kvalifikovaných zdravotníckych pracovníkov v študijných odboroch:
*denné štúdium
**5356 M zdravotnícky asistent – štvorročné štúdium s maturitou pre absolventov základnej školy
*externé štúdium
**5371 H sanitár – externé jednoročné štúdium pre absolventov strednej školy (maturita/výučný list)
**5356 N zdravotnícky asistent – externé dvojročné štúdium pre absolventov strednej školy s maturitou

## Zdroj
* Stránky školy

Kategória:Stredné školy na Slovensku
Kategória:Školy vo Svidníku
Kategória:Katolícke školy na Slovensku
Kategória:Zdravotnícke školy na Slovensku
Gymnázium (Nováky, Chemikov 8)

**Gymnázium Nováky** (GYMNO) je gymnáziom s osemročnou a štvorročnou dĺžkou štúdia, okrem všeobecného zamerania je zamerané na výučbu informatiky a cudzích jazykov.

## História školy
* 1. 9. 1984 – vznik Gymnázia v Novákoch pri Strednej priemyselnej škole chemickej, otvorenie prvých dvoch tried štvorročného štúdia so zameraním na poľnohospodárstvo, strojárstvo a technickú chémiu
* 1. 9. 1985 – otvorenie prvej triedy so zameraním na telesnú výchovu
* 1. 9. 1994 – otvorenie prvej triedy osemročného štúdia so zameraním na cudzie jazyky
* 1. 3. 1999 – rozvíjajúce sa gymnázium s temer 500 študentmi a 37-členným kolektívom učiteľov sa osamostatnilo a vytvorilo nový právny subjekt v rámci štátnych gymnázií na Slovensku
* 1. 9. 2000 – ponuka študijných odborov obohatila o zameranie na informatiku, ktoré pretrváva na škole dodnes
* 1. 9. 2001 – začiatok realizácie alternatívnych učebných plánov
* 1. 1. 2008 – gymnázium obohacuje svoju ponuku vzdelávania aj o počítačovú gramotnosť v systéme ECDL. Študenti maturitného ročníka môžu po absolvovaní príslušných testov bezplatne získať medzinárodný certifikát ECDL priamo v školskom akreditovanom testovacom centre

## Riaditelia školy

## Externé odkazy
* Webová stránka školy 
* Alternatívna webová stránka školy

Kategória:Gymnáziá na Slovensku
Kategória:Nováky
Kategória:Školy v okrese Prievidza
Clodovil Hernandes

**Clodovil Hernandes** (* 17. jún 1937, São Paulo, Brazília – † 17. marec 2009, Brasília) bol brazílsky módny návrhár, moderátor a politik.

Módnemu návrhárstvu sa venoval v 60. a 70. rokoch, následne bol pozvaný k práci v televízii ako moderátor, kde moderoval mnoho programov na niekoľko staniciach. Bol prvým brazílskym kongresmanom, ktorý sa otvorene priznal, že je gay.

## Referencie


## Iné projekty

## Zdroje

Kategória:Brazílski módni návrhári
Kategória:Brazílski politici
Kategória:Brazílski televízni moderátori
Kategória:Brazílske LGBT osobnosti
Kategória:Osobnosti zo São Paulo
Mário Bližňák

**Mário Bližňák** (* 6. marec 1987, Trenčín) je bývalý slovenský hokejový útočník.

## Klubový hokej
S hokejom začínal v Dubnici, kde si prvýkrát zahral aj medzi seniormi. V roku 2005 ho draftoval klub Vancouver Canucks v 7. kole ako 205. v poradí. Po sezóne odišiel do zámoria, kde hrával tri sezóny vo WHL v klube Vancouver Giants, s ktorým v roku 2007 vyhral Memorial Cup. V sezóne 2008/2009 hral za klub Manitoba Moose, kde v 64 zápasoch 7 gólov a 16 bodov, čím sa zaradil na druhé miesto medzi nováčikmi. S klubom sa dostal do finále Calder Cupu, kde však prehral s klubom Hershey Bears. Prvý duel v NHL odohral 30. októbra 2009, keď s číslom 62 nastúpil v zápase proti Anaheimu. 11. novembra 2010 v zápase v Ottawe strelil svoj premiérový gól v NHL, ktorý bol zároveň aj jeho prvým bodom v tejto súťaži. Sezónu 2011/2012 odohral v klube HC Sparta Praha. Po skončení sezóny podpísal dvojročnú zmluvu so Slovanom Bratislava.

31. októbra 2019 ukončil v dôsledku zranenia svoju aktívnu hráčsku kariéru.

## Štatistiky
  	

## Reprezentácia
Zúčastnil sa Majstrovstiev sveta juniorov do 18 rokov a to v roku 2005 a Majstrovstiev sveta juniorov do 20 rokov v roku 2007. Bol tiež súčasťou kádra na Majstrovstvách sveta v roku 2012.

## Referencie

## Iné projekty

## Externé odkazy
* 

Kategória:Slovenskí hokejisti
Kategória:Slovenskí hokejisti draftovaní NHL
Kategória:Hokejisti draftovaní klubom Vancouver Canucks
Kategória:Účastníci MS v hokeji 2012
Kategória:Účastníci MS v hokeji 2013
Kategória:Účastníci MS v hokeji 2015
Kategória:Účastníci MS v hokeji 2017
Kategória:Hráči MHK Dubnica nad Váhom
Kategória:Hráči Manitoba Moose
Kategória:Hráči Vancouver Canucks
Kategória:Hráči HC Slovan Bratislava
Kategória:Hráči HC Sparta Praha
Kategória:Hráči HC Plzeň
Kategória:Hráči Bílí Tygři Liberec
Kategória:Osobnosti z Trenčína
Družstevní práce

**Družstevní práce** (**DP**) bola kultúrno-spoločenská organizácia, ktorá pôsobila v 20.–40. rokoch 20. storočia v Česko-Slovensku. Bola založená ako nakladateľstvo v roku 1922 a sústredila sa na uplatnenie umenia a moderného dizajnu pri predmetoch masovej spotreby pre najširšie vrstvy obyvateľstva. Tieto zo začiatku teoretické snahy v roku 1927 vyústili do založenia obchodnej firmy Krásná jizba, ktorá predávala predmety spĺňajúce náročné požiadavky na funkčnosť a dizajn. DP svojou produkciou publikácií a ďalších tlačovín (napr. Magazín Družstevní práce), bytových doplnkov a predmetov každodennej potreby zo skla, porcelánu, kovu a textilu sa usilovala o masové šírenie nového životného štýlu. 

Vizuálny štýl DP bol dielom dizajnéra Ladislava Sutnara a fotografa Josefa Sudka. Do okruhu *Družstevní práce* patrili o. i. tiež Emanuel Frinta, Antonín Pelc, Jaroslav Šváb, Adolf Hoffmeister, Bohumil Južnič, Antonín Kybal či Toyen.

## Odkazy
*Družstevní práce na webe czechdesign.cz

## Zdroj

Kategória:Vydavateľstvá v Česko-Slovensku
Albert Renger-Patzsch

**Albert Renger-Patzsch** (* 22. jún 1897, Würzburg – † 27. august 1966, Wamel) bol významný nemecký fotograf. Radí sa do svetovej medzivojnovej avantgardy ako zástupca nemeckej Novej vecnosti (Neue Sachlichkeit) spoločne s umelcami ako boli Karl Blossfeldt, Walter Peterhans, Helmar Lerski a August Sander. Táto skupina predstavovala nový smer, ktorým sa vydala fotografia v Európe - tzv. *nemanipulovaná fotografia*. Bol tvorcom programu fotografie Novej vecnosti. Inšpiroval okrem iného tiež Josefa Sudka, ktorý pod jeho vplyvom urobil svoje prírodné snímky z roku 1935 ako *Spadlý list, Jarní listy, Ranní rosa* a *Ostružiny*.

## Život
Regnerem-Patzsch sa narodil vo Würzburgu a fotografovať začal ako dvanásťročný. Po vojenskej službe v prvej svetovej vojne vyštudoval chémiu na Drážďanskej Technickej Univerzite. Na začiatku dvadsiatych rokov pôsobil ako fotožurnalista pre *Chicago Tribune* neskôr sa stal nezávislým a v roku 1925 vydáva knihu *The choir stalls of Cappenberg*. Svoju prvú výstavu mal v roku 1927. Druhá kniha *The World is Beautiful* (Svet je krásny) nasledovala o rok neskôr. Táto jeho najznámejšia kniha je kolekciou stovky fotografií, v ktorej sú rôzne prírodné formy, priemyslové objekty a výrobky prezentované s čistotou a brilantnosťou technickej ilustrácie. Jednotlivé predmety sú prevažne vytrhnuté z kontextu a zobrazované vo svojej jednoduchosti a tesnom oreze. Snímky fascinujú diváka svoju jednoduchosťou a prehľadnosťou.

Počas tridsiatych rokov Regner-Patzsch fotografoval pre priemysel a reklamu. Jeho archívy však boli zničené cez druhú svetovú vojnu. V roku 1944 sa presťahoval do Wamel Dorfu, kde strávil zvyšok svojho života. 

## Ocenenia
* 1960 Cena Nemeckej fotografickej spoločnosti
* 1965 Štátna cena za umenie a remeslá v Severnom Porýní-Vestfálsku 

## Literatúra
* Michalski, Sergiusz (1994). *New Objectivity*. Cologne: Benedikt Taschen. ISBN 3-8228-9650-0
* Schmied, Wieland (1978). *Neue Sachlichkeit and German Realism of the Twenties*. London: Arts Council of Great Britain. ISBN 0-7287-0184-7
## Referencie


## Externé odkazy
* Patzschove fotografie domu Hansa Sachsa v Gelsenkirchene.

Kategória:Nemeckí fotografi
Kategória:Osobnosti z Würzburgu
Láhaur

**Láhaur** je hlavné mesto provincie Pandžáb v Pakistane. V roku 2009 bol s počtom 10 000 000 obyvateľov 27. najväčším mestom sveta a po Karáčí 2. najväčším mestom v krajine. Rozloha mesta je viac ako . Priemerná nadmorská výška je 

## Dejiny
Podľa legendy je vznik mesta spojený s Alexandrom Macedónskym a jeho koňom Bukefalom, podľa ktorej v bitke pri Hydaspese kôň svojho pána zachránil a aj keď bol sám zranený, odniesol Alexandra až do stanu. Tam Bukefalos padol mŕtvy na zem. Alexander mu usporiadal pohreb, vybudoval hrobku a vedľa nej položil základný kameň novej osady, nazvanej Alexandria Bucefalis - dnešného Láhauru.

Najstaršie zmienky v historických prameňoch pochádzajú zo 7. storočia. V roku 1398 mesto vyplienil Timúr Chromý, ale v 16. storočí bolo obnovené. Vtedy nastal čas jeho najväčšej slávy, keď boli v priebehu dvoch storočí vybudované najslávnejšie pamiatky mesta, vrátane Šalimarových záhrad.

## Pamiatky
Medzi najslávnejšie pamiatky mesta patria Šalimarove záhrady, ktoré sú príkladom výnimočnej mughalskej stavby. Od roku 1981 sú zaradené aj na zoznam svetového dedičstva UNESCO. Založená bola v roku 1641 a tvorili ju tri obdĺžnikové terasy, na ktorých boli vodné plochy, kaskády a viac ako 400 fontán. Inými významnými pamiatkami sú cisársky palác, niekdajšie sídlo mughalských vládcov, alebo mešita Badšahi, na ktorej nádvorí sa môže modliť naraz až 60 tisíc moslimov.

## Doprava
V roku 2003 sa rozhodlo mesto pre narastajúcu dopravu vybudovať nové letisko, *Letisko Allamu Iqbala* a nazvalo ho po národnom pakistanskom básnikovi Allamovi Muhammadovi Iqbalovi, a je to jedna zo základní vlajkovej národnej leteckej spoločnosti, Pakistan International Airlines.

## Partnerské mestá

## Iné projekty

Kategória:Mestá v Pakistane
Západoslovenský kraj

right|thumb|Mapa kraja s okresmi a najvýznamnejšími mestami
right|thumb|Nitra, najväčšie mesto kraja

**Západoslovenský kraj** bol kraj na Slovensku od 11. apríla 1960 do 18. decembra 1990 (okrem 1.7.1969 - dec. 1970). Rozkladal sa na západe a juhozápade Slovenska.

Hlavným mestom (sídlom úradov) kraja bola Bratislava, ktorá však od 22. marca 1968 (vyhlásenie Bratislavy za samostatnú územnú jednotku Hlavné mesto Slovenska resp. po federalizácii Česko-Slovenska Hlavné mesto SSR) do územia Západoslovenského kraja nepatrila a tvorila samostatnú územnú jednotku na úrovni kraja.

1. júla 1969 bola činnosť krajov na Slovensku krátkodobo pozastavená, znovu obnovená bola od 28. decembra 1970. Krajské orgány mali naďalej sídlo v Bratislave.

Územie Západoslovenského kraja sa rozprestieralo od hraníc s Rakúskom na Záhorí až po svahy Inovca a Tribeča na východe. Najvýznamnejšími riekami kraja boli Dunaj, Nitra a dolné toky Moravy, Váhu a Hronu. Najväčším mestom kraja bola Nitra, nasledovala Trnava a Trenčín. Najvyšším bodom územia bol vrch Inovec (1 042 m) v Považskom Inovci.

Kraj mal v roku 1978 rozlohu 14 491 km² a 1 660 030 obyvateľov. Priemerná hustota zaľudnenia kraja bola 115 obyvateľov/1 km².

Kraje boli na Slovensku zrušené s účinnosťou od 19. decembra 1990. Po vzniku samostatného Slovenska v roku 1993 sa začalo pracovať na novom administratívnom usporiadaní štátu. Od 1. júla 1996 vzniklo na Slovensku 8 nových krajov. Na území bývalého Západoslovenského kraja vznikol Bratislavský kraj, Trnavský kraj, Trenčiansky kraj a Nitriansky kraj. Došlo aj k výrazným územným zmenám v štruktúre okresov. Mnoho miest sa po novom stalo sídlami okresov.

## Okresy
* **Okres Bratislava-vidiek**: Okres Malacky, Okres Pezinok, Okres Senec
* **[[Dunajská Streda (okres)|Okres Dunajská Streda]]**: bez zmeny
* **Okres Galanta**: Okres Galanta, Okres Šaľa
* **[[Komárno (okres)|Okres Komárno]]**: bez zmeny
* **[[Levice (okres)|Okres Levice]]**: bez zmeny
* **Okres Nitra**: Okres Nitra, Okres Zlaté Moravce
* **[[Nové Zámky (okres)|Okres Nové Zámky]]**: bez zmeny
* **Okres Senica**: Okres Myjava, Okres Senica, Okres Skalica
* **Okres Topol'čany**: Okres Bánovce nad Bebravou, Okres Partizánske, Okres Topoľčany
* **Okres Trenčín**: Okres Nové Mesto nad Váhom, Okres Trenčín
* **Okres Trnava**: Okres Hlohovec, Okres Piešťany, Okres Trnava

## Zdroj

Kategória:Kraje na Slovensku (od roku 1960)
Revolver (album)

***Revolver*** je siedmym štúdiovým albumom britskej rockovej skupiny The Beatles, ktorý vydalo hudobné vydavateľstvo Parlophone 5. augusta 1966. Je považovaný za jedno z najvýznamnejších diel skupiny The Beatles ako aj histórie populárnej hudby. Nachádza sa na treťom miestne zoznamu 500 najlepších albumov všetkých čias, ktorý v roku 2003 zverejnil časopis *[[Rolling Stone]]* (na prvom mieste tohto zoznamu je ďalší album The Beatles s názvom *[[Sgt. Pepper’s Lonely Hearts Club Band]]*). Na treťom mieste sa *Revolver* nachádza aj v zozname *hudobných albumov milénia*, ktorý zverejnila stanica BBC, čitatelia časopisu ''Q'' ho v roku 2000 dali na 1.&nbsp;a&nbsp;v&nbsp;roku 2006&nbsp;na 4.&nbsp;pozíciu svojho zoznamu stovky najlepších britských albumov všetkých čias, televízny kanál VH1 ho v roku 2001 dal na vrchol zoznamu najlepších albumov všetkých čias. Album je na vrcholoch rebríčkov časopisov *[[Guitar World]]*, ako aj *[[Time (týždenník)|Time]]*.

V porovnaní s predchádzajúcim skôr folk rockovým albumom *[[Rubber Soul]]* je album *Revolver* viacej založený na spájaní zvuku elektrických gitár a experimentálnej tvorby s pomocou orientálnych (hlavne indických) hudobných nástrojov. 

## Zoznam skladieb
Autormi skladieb je (okrem uvedených výnimiek) dvojica Lennon/McCartney.

### Strana A
# „Taxman“ (Harrison) – 2:38
# „Eleanor Rigby“ – 2:07
# „I'm Only Sleeping“ – 3:01
# „Love You To“ (Harrison) – 3:00
# „Here, There And Everywhere“ – 2:25
# „Yellow Submarine“ – 2:40
# „She Said She Said“ – 2:36
# „Good Day Sunshine“ – 2:09
# „And Your Bird Can Sing“ – 2:01
# „For No One“ – 2:01
# „Doctor Robert“ – 2:14
# „I Want To Tell You“ (Harrison) – 2:29
# „Got To Get You Into My Life“ – 2:30
# „Tomorrow Never Knows“ – 2:57

## Výroba albumu
### The Beatles
* George Harrison - spev, gitary, tamburína (1, 6), basová gitara (7) maracas (11), sitár (14), magnetofonové slučky (14)
* John Lennon - spev, gitary, Hammond organ (7), harmónium (11), tamburína (12), organ (14), magnetofonové slučky (14)
* Paul McCartney - spev, gitary, basová gitara, klavír (8, 10, 12), klavichord (10), magnetofonové slučky (14)
* Ringo Starr - bicie, tamburína, kravský zvonec (1), spev (6), maracas (12), magnetofonové slučky (14)

### Štúdioví hudobníci
* Neil Aspinall - vokály (6)
* Anil Bhagwat - tabla (4)
* Alf Bicknell - vokály (6)
* Alan Branscombe - tenorsaxofón (13)
* Alan Civil - lesný roh (10)
* Peter Coe - tenorsaxofón (13)
* Les Condon - trúbka (13)
* Geoff Emerick - vokály (6)
* Mal Evans - basový bubon a vokály (6)
* Marianne Faithful - vokály (6)
* Tony Gilbert - husle (2)
* Ian Hammer - trúbka (13)
* Patti Harrison - vokály (6)
* Jurgen Hess - husle (2)
* Brian Jones - vokály (6)
* Norman Jones - violončelo (2)
* George Martin - vokály (6), klavír (8, 14), organ (13)
* Sidney Sax - husle (2)
* John Sharpe - husle (2)
* Stephen Shingles - viola (2)
* Derek Simpson - violončelo (2)
* Eddie Thorton - trúbka (13)
* John Underwood - viola (2)
* indickí hudobníci - sitár a tambura (4)

## Referencie

Kategória:Hudobné albumy z 1966
Kategória:Albumy The Beatles
Stredná odborná škola lesnícka Jozefa Dekreta Matejovie

**Stredná odborná škola  lesnícka J. D. Matejovie Liptovský Hrádok **  sídli na Hradnej ulici 534 v Liptovskom Hrádku.

## História

Škola vznikla už v 18. storočí a neskoršie malo lesníctvo remeselnícko-priemyselný charakter. Z iniciatívy Františka Wisnera z Morgensternu 1796 vzniká Lesnícka škola v Liptovskom Hrádku. Bola to prvá lesnícka škola v Uhorsku a zároveň jedna z najstarších v Európe. V roku 1802 povýšili Wisnerove učilište na hlavnú školu, jej nový názov bol *Kráľovská komorská lesná a hlavná národná škola* v Liptovskom Hrádku.

## Veľká osobnosť slovenského lesníctva
Jozef Dekret Matejovie (narodil sa 12. 7. 1774 v Dobroči pri Čiernom Balogu, zomrel 18. 1. 1841, pochovaný je v Banskej Bystrici) – bol zakladateľom nového perspektívneho lesníctva. Pôsobil v Brezne vo funkcii lesného pojazdného (1808 – 1814) a potom v Banskej Bystrici vo funkcii komorského lesmajstra (1814 – 1837). Významnou mierou prispel k zveľadeniu lesov na Hornom Pohroní, ktoré boli zdevastované dlhoročným exploatovaním pre potreby baníctva a hutníctva. Medzi novátorské metódy, ktoré uplatňoval, patrili také činností ako umelé zalesňovanie, pestovanie nového lesa, efektívnejšia ťažba, zdokonaľovanie evidencie vyťaženého dreva, ochrana vysadených stromov, sociálna starostlivosť o lesníkov). Jeho reformy sa stali vzorom pre efektívne obhospodarovanie lesov v celom Uhorsku.

## Známe osobnosti
* Pelach, Plánovský, Januš, Bendík - majstri sveta a Európy v streľbe na bežiaci terč.

## Pamätnica lesníckej školy v Liptovskom Hrádku
Publikácia bola vydaná pri príležitosti osláv 200. výročia založenia lesníckej školy v Liptovskom Hrádku, ktoré sa uskutočnili v dňoch 3. – 5. októbra 1996.

## Almanach 210 rokov lesníckej školy v Liptovskom Hrádku
Táto publikácia bola vydaná v roku 2006 pri príležitosti osláv 210 výročia založenia lesníckej školy v Liptovskom Hrádku, ktorá sa uskutočnili 23. novembra 2006. Publikácia je voľným pokračovaním „Pamätnice lesníckej školy v Liptovskom Hrádku“. Zachytáva dianie a zmeny v Strednej lesníckej škole Jozefa Dekreta Matejovie v období od roku 1996 po rok 2006.

## Referencie

## Externé odkazy
* oficiálna webová stránka školy - www.slslhr.sk
* oficiálna webová stránka školy - slslhr.edupage.org

Kategória:Stredné školy na Slovensku
Kategória:Liptovský Hrádok
Kategória:Školy v okrese Liptovský Mikuláš
Kategória:Lesníctvo na Slovensku
Seth (prvé meno)

**Seth** je mužské krstné meno. V hebrejčine znamená *menovaný, umiestnený*. Vo Starom zákonu to bol tretí syn Adama a Evy – predok celého národa. Seth je tiež grécka podoba Egyptského boha Sutecha znamenajúca *stĺp*. Seth bol zlý boh chaosu a púšte, otrok Usirov.

## Známi nositelia
*Seth Rogen, americký herec
*Seth MacFarlane, americký tvorca seriálu Family Guy
*Seth Green, americký herec a scenárista
*Seth Meyers, americký herec

## Externé odkazy
* 

Kategória:Mužské mená
Kategória:Krstné mená
Kategória:Mužské mená hebrejského pôvodu
Highway 61 Revisited

***Highway 61 Revisited*** je šiesty štúdiový album amerického speváka a skladateľa Boba Dylana, ktorý v auguste 1965 vydalo hudobné vydavateľstvo Columbia Records. Po svojom vydaní album dosiahol tretie miesto v rebríčku amerického Billboardu a štvrtú pozíciu v rebríčkoch Spojeného kráľovstva. V roku 2003 sa album dostal na 4. miesto zoznamu 500 najlepších albumov všetkých čias, ktorý zverejnil časopis *[[Rolling Stone]]*.

Medzi významné diela pre históriu populárnej hudby patrí skladba „Like a Rolling Stone“, ktorá sa v rebríčku amerických popových singlov dostala na 2. miesto a v britských rebríčkoch dosiahla 4. pozíciu. V roku 2004 sa táto pieseň dostala na prvé miesto zoznamu 500 najlepších skladieb všetkých čias, ktorý zverejnil časopis *[[Rolling Stone]]*. Do tohto zoznamu sa dostali aj ďalšie dve skladby, ktoré boli vydané na tomto albume: „Desolation Row“ (#185) a titulná pieseň „Highway 61 Revisited“ (#364).

## Zoznam skladieb
Autorom všetkých piesní je Bob Dylan.
# „Like a Rolling Stone“ – 6:09
# „Tombstone Blues“ – 5:58
# „It Takes a Lot to Laugh, It Takes a Train to Cry“ – 4:09
# „From a Buick 6“ – 3:19
# „Ballad of a Thin Man“ – 5:58
# „Queen Jane Approximately" – 5:31
# „Highway 61 Revisited“ – 3:30
# „Just Like Tom Thumb's Blues“ – 5:31
# „Desolation Row“ – 11:21

## Nahrávanie albumu
*Bob Dylan – gitara, harmonika, klavír, spev
*Mike Bloomfield – gitara
*Harvey Brooks známy ako Harvey Goldstein – basová gitara
*Bobby Gregg – bicie
*Paul Griffin – organ, klavír
*Al Kooper – organ, klavír 
*Sam Lay – bicie
*Charlie McCoy – gitara
*Frank Owens – klavír
*Russ Savakus – basová gitara

Kategória:Albumy Boba Dylana
Kategória:Hudobné albumy z 1965
Green River

**Green River** môže byť:
*rieka:
**v Južnej Afrike, pozri Green River (Južná Afrika)
**v Kanade:
***Green River (Britská Kolumbia)
***Green River (New Brunswick)
**v Spojených štátoch:
***Green River (Illinois)
***Green River (Kentucky)
***Green River (Massachusetts)
***Green River (Michigan)
***Green River (North Carolina)
***Green River (North Dakota)
***Green River (Tennessee)
***Green River (Utah)
***Green River (Washington)
**v Novej Guineii, pozri Green River (Nová Guinea)
*lokalita:
**Green River, Utah 
**Green River, Wyoming
*grunge skupina zo Seattlu (Washington), pozri Green River (skupina)
*album skupiny Creedence Clearwater Revival, pozri Green River (album)
*skladba skupiny Creedence Clearwater Revival, pozri Green River (skladba) 
*nápoj, pozri Green River (nápoj)
Spolok výtvarných umelcov Mánes

thumb|Funkcionalistický komplex Mánes nad Vltavou
thumb|Pohľad do interiéru budovy s Národným divadlom v pozadí
**Spolok výtvarných umelcov Mánes** – **SVU Mánes**, **Mánes** – bol založený v roku 1887, jeho účelom bolo diskutovať a prednášať o umení, ako českom tak európskom, vydávať časopis „Volné směry“ (od 1897), umelecké publikácie a poriadať výstavy.

## História
Spolok sa pomenoval po maliarovi Josefovi Mánesovi. Prvým predsedom bol zvolený Mikoláš Aleš, redaktorom sa stal Luděk Marold.

Prvou výstavou bola v roku 1896 súborná výstava Mikoláša Alša v Topičovom salóne.

Otvorenie kultúrneho obzoru, cesty umelcov do zahraničia, správy o nich a výstavy priniesli podnety českému umeniu – ako napríklad secesiu, impresionizmus, kubizmus.

V lete roku 1902 poriadal Mánes výstavu sôch Augusta Rodina, výstavu ruského umenia v roku 1904, v roku 1905 výstavu malieb Edvarda Muncha, francúzskych impresionistov v roku 1907, vedľa výstav nemeckého, poľského, chorvátskeho, dánskeho, anglického umenia.

SVU Mánes vydával edíciu *[[Zlatoroh]]* - zbierka ilustrovaných monografií, ktorú viedol Max Švabinský:

Po februárovom prevrate v roku 1948 bol SVU Mánes šikanovaný a nakoniec v roku 1956 násilne rozpustený, na jeho miesto funkcionári komunistického režimu dosadili Český fond výtvarných umení. Vtedy síce už v Sovietskom zväze, ktorý určoval dianie vo svojich satelitoch, prebiehala krátká doba uvoľnenia, tá ale do socialistického Česko-Slovenska dorazila s meškaním až začiatkom 60. rokov.

## Budova spolku Mánes
Šítkovský mlyn v Prahe je doložený od 12. storočia, rozšírený v roku 1495 o vodáreň a Šítkovskú vodárenskú vežu. Nasledujúce prestavby rešpektovali vodárenskú vežu s barokovou strechou. Vodáreň zásobovala štyri mestské fontány.

V rokoch 1928 – 1930 na tomto mieste vystaval spolok Mánes funkcionalistický komplex reštaurácie, klubovne a výstavnej siene, navrhnutý Otakarom Novotným.

## Členovia
* pozri: “Riadni členovia Spolku výtvarných umelcov Mánes od generácie zakladateľov do dnešných dní " na serveri svumanes.cz

## Referencie

## Externé odkazy
* http://svumanes.cz
* Tunelování Mánesa se státním dohledem? , Jan Paul, 3. 3. 2003, Britské listy (na serveri svumanes.cz)

## Zdroj

Kategória:Umelecké spolky v Česko-Slovensku
Kategória:Umelecké spolky v Česku
Green River (album)

***Green River*** je tretí štúdiový album americkej skupiny Creedence Clearwater Revival, ktorý v roku 1969 vydalo hudobné vydavateľstvo Fantasy Records. V roku 2003 sa tento album umiestnil na 96.&nbsp;mieste v zozname The 500 Greatest Albums of All Time, ktorý zverejnil časopis *[[Rolling Stone]]*.

## Zoznam skladieb
(Vinyl, LP, Fantasy – FANT 8393, Canada)

### Strana A
# „Green River“ – 2:36 
# „Commotion“ – 2:44 
# „Tombstone Shadow“ – 3:39
# „Wrote a Song for Everyone“ – 4:57
### Strana B
# „Bad Moon Rising“ – 2:21 
# „Lodi“ – 3:13 
# „Cross-Tie Walker“ – 3:20
# „Sinister Purpose“ – 3:23
# „The Night Time Is the Right Time“ (Napoleon "Nappy" Brown, Ozzie Cadena, Lew Herman) – 3:09

Poznámka:
Autorom skladieb je John Fogerty (okrem uvedených výnimiek).

### Bonusy na CD pridané pri príležitosti 40. výročia
# „Broken Spoke Shuffle“ – 2:39
# „Glory Be“ – :48
# „Bad Moon Rising“ (Live in Berlin, 9/16/71) - 2:07
# „Green River/Susie Q“ – (Live in Stockholm, 9/21/71) - 4:28
# „Lodi“ (Live in Hamburg, 9/17/71) - 3:19

## Výroba albumu
*Doug Clifford - bicie
*Stu Cook - basová gitara
*John Fogerty - sólová gitara, spev
*Tom Fogerty - gitara, vokály
* John Fogerty - producent
* Russ Gary - technik nahrávania
* Kevin Gray, Steve Hoffman, Tamaki Beck - mastering
* John Fogerty - aranžmány
* Dave Marsh - sprievodné texty (CD))
* Basul Parik - fotografie

Kategória:Albumy Creedence Clearwater Revival
Kategória:Hudobné albumy z 1969
Stredná zdravotnícka škola (Trenčín, J. Veľkomoravská 14)

**Stredná zdravotnícka škola v [[Trenčín|Trenčíne]]** (SZŠ Trenčín) je stredná odborná škola, ktorá sídli na ulici Veľkomoravskej 14 v Trenčíne. Jej poslaním je vzdelávanie a výchova stredných zdravotníckych pracovníkov pre všetky typy štátnych i neštátnych zdravotníckych zariadení.

## História
Stredná zdravotnícka škola v Trenčíne je škola s viac ako 60 – ročnou tradíciou. Jej vznik je spojený s dátumom 1. september 1947, keď Povereníctvo zdravotníctva v Bratislave založilo dvojročnú ošetrovateľskú školu pod názvom „Zdravotná škola Dcér kresťanskej lásky v Trenčíne“. Odvtedy škola prešla rôznymi zmenami – boli tu aktivované rôzne študijné odbory diktované potrebami samotnej praxe. 

## Súčasnosť
**Stredná zdravotnícka škola** v Trenčíne je rozpočtovou organizáciou na základe zriaďovacej listiny vydanej Ministerstvom zdravotníctva SR dňa 18. decembra 1991. Od 1. júla 2002 vykonáva zriaďovateľskú funkciu Trenčiansky samosprávny kraj.

Stredná zdravotnícka škola:
* je stredná odborná škola, ktorá poskytuje úplné stredné vzdelanie
* jej súčasťou je domov mládeže
* plní svoje poslanie v územnej pôsobnosti Trenčianskeho samosprávneho kraja

## Študijné odbory
Na škole je možné študovať v odboroch:
***Denná forma štúdia pre žiakov ZŠ:**
** Farmaceutický laborant
** Masér
** Zdravotnícky asistent
** Zdravotnícky laborant
** Zubný asistent

***Večerná forma štúdia - štúdium popri zamestnaní: **
** Zdravotnícky asistent
** Sanitár

## Zdroj
* Pamätnica školy vydaná v roku 2007

## Externé odkazy
* Oficiálna webová stránka školy

Kategória:Stredné odborné školy na Slovensku
Kategória:Stredné školy v Trenčíne
Kategória:Organizácie v zriaďovateľskej pôsobnosti Trenčianského samosprávneho kraja
Kategória:Zdravotnícke školy na Slovensku
Sirôtka

**Sirôtka** môže byť:
* zdrobnene: dieťa, ktorému zomrel jeden alebo obidvaja rodičia, pozri sirota (dieťa)
* hovorovo: fialka záhradná

## Pozri aj
* sirota
Meat Loaf

**Meat Loaf** (vlastným menom **Michael Lee Aday**, pôvodným menom **Marvin Lee Aday**; * 27. september 1947, Dallas, Texas, USA† 20. január 2022, Austin) bol americký rockový hudobník a herec. Za jeho najvýznamnejšie albumy je považovaná trilógia s názvami *[[Bat Out of Hell]]*, *[[Bat out of Hell II: Back into Hell]]* a *[[Bat out of Hell III: The Monster Is Loose]]*. Z albumu *Bat out of Hell* sa predalo viac ako 40 miliónov kópií, a nachádza sa v prvej desiatke zoznamu najpredávanejších hudobných albumov sveta. Tento album je na 343. pozícii zoznamu 500 najlepších albumov všetkých čias, ktorý v roku 2003 zverejnil časopis *[[Rolling Stone]]*. Meno Meat Loaf sa nachádza na popredných pozíciách zoznamu najpredávanejších hudobných umelcov sveta.

Bol držiteľom ceny Grammy pre najlepšieho rockového sólového speváka, no objavil sa aj vo viac ako 50 filmoch, či televíznych show, kde niekedy prezentoval seba, alebo postavy, ktoré vystupovali podobne ako on. Jeho najvýznamnejšími postavami boli Eddie a Dr. Scott v *[[The Rocky Horror Show]]*, Eddie v *[[The Rocky Horror Picture Show]]*, Robert „Bob“ Paulson vo filme *[[Klub bitkárov (film)|Klub bitkárov]]* a nezabudnuteľná postava vyhadzovača Tinyho vo filme *[[Wayne's World|Wayneov svet]]*, či vodiča Spice Busu v polodokumente *[[Spice World]]* a v iných.

Zomrel v noci z 20. na 21. januára 2022 vo veku 74 rokov. Príčina smrti zatiaľ nie je známa.

## Diskografia
### Štúdiové albumy
* 1971 - *[[Stoney & Meatloaf]]*
* 1977 - *[[Bat Out of Hell]]*
* 1981 - *[[Dead Ringer (album)|Dead Ringer]]*
* 1983 - *[[Midnight at the Lost and Found]]*
* 1984 - *[[Bad Attitude (album)|Bad Attitude]]*
* 1986 - *[[Blind Before I Stop]]*
* 1993 - *[[Bat Out of Hell II: Back Into Hell]]*
* 1995 - *[[Welcome to the Neighborhood]]*
* 2003 - *[[Couldn't Have Said It Better]]*
* 2006 - *[[Bat Out of Hell III: The Monster Is Loose]]*
* 2010 - *[[Hang Cool Teddy Bear]]*
* 2011 - *[[Hell in a Handbasket]]*
* 2016: *[[Braver Than We Are]]*

### Koncertné albumy
* 1987 - *[[Live at Wembley (Meat Loaf album)|Live at Wembley]]*
* 1996 - *[[Live Around the World]]*
* 2004 - *[[Bat out of Hell: Live with the Melbourne Symphony Orchestra]]*

### Kompilácie
* 1984 - *[[Hits Out of Hell]]*
* 1998 - *[[The Very Best of Meat Loaf]]*
* 1999 - *[[VH1: Storytellers (Meat Loaf)]]*

## Referencie
 

## Iné projekty
 

Kategória:Rockoví speváci USA
Kategória:Rockoví hudobníci USA
Kategória:Speváci USA
Kategória:Tenoristi
Kategória:Filmoví herci USA
Kategória:Televízni herci USA
Kategória:Interpreti MCA Records
Kategória:Držitelia ceny Grammy
Kategória:Osobnosti z Dallasu